
DEFINISYON YO
Zòn defavorize : Zòn defavorize vle di yon Gwoup blòk resansman ki anba yon fado anviwònmantal enjis oswa inekitab oswa konsekans sou lasante ki asosye ak li yo. Règ 980 CMR 15.00 la idantifye zòn defavorize yo kòm zòn ki gen yon Nòt MassEnviroScreen (Nòt MES) 75 oswa plis (sètadi, nan 75yèm santil la oswa pi wo, nan tout eta a), oswa yon revni fwaye medyan anyèl ki egal a 65% revni fwaye medyan anyèl nan tout eta a oswa mwens.

Sektè resansman : Biwo Resansman Etazini an itilize sektè resansman yo pou kolekte enfòmasyon sou moun k ap viv nan chak pati nan peyi a. Tout peyi a divize an sektè resansman, epi, pou chak sektè, yo bay enfòmasyon espesifik sou moun k ap viv ladan, tankou enfòmasyon sou lang yo pale yo. 

Depatman oswa DPU :  vle di Depatman sèvis piblik Massachusetts la. 
Divizyon : vle di yon branch nan Depatman an ki responsab sipèvizyon yon fonksyon espesifik Depatman an. 
Ofisye odyans : Yon avoka Komisyon an deziyen[footnoteRef:2] dapre Lwa jeneral c. 25, § 4, pou prezide yon pwosedi Depatman an.  [2:  Depatman an sipèvize pa twa manm Komisyon sèvis kominotè ki nonmen pa Sekretè Biwo egzekitif enèji ak anviwònmantal yo avèk apwobasyon Gouvènè a. Sekretè a deziyen youn nan Komisè yo kòm prezidan. GL c. 25, § 2; gade tou www.mass.gov/guides/the-dpu-commission (dènye vizit 21 avril 2026).] 

Moun ki gen konpetans limite nan anglè oswa Moun ki gen (LEP) : Vle di moun ki pa pale anglè kòm lang prensipal epi ki gen yon kapasite limite pou li, pale, ekri, oswa konprann anglè. Pami moun ki gen konpetans limite nan anglè yo (LEP), gen moun ki soud ak moun ki tande di.
Entèpretasyon : Lè yon moun koute, konprann, analize, epi trete yon kominikasyon oral nan yon lang (lang sous) epi tradui fidèlman aloral[footnoteRef:3] nan yon lòt lang pale (lang sib) pandan li kenbe menm siyifikasyon an. Pou moun ki gen sèten andikap ki afekte kominikasyon, sa ka gen ladan konpreyansyon, analiz, ak tretman yon kominikasyon aloral oswa an siy nan lang sous la epi transmèt enfòmasyon sa yo fidèlman nan yon lang sib aloral, sou-tit, oswa lang siy kòm sib pandan li kenbe menm siyifikasyon an. [3:  Entèprete avèk presizyon epi konplètman san ajoute ni retire nan siyifikasyon an.] 

Aksè lengwistik :  Bay moun ki gen konpetans limite nan anglè (LEP) bon jan aksè a menm sèvis ak moun ki pale anglè yo.
Bon jan aksè : Asistans lengwistik ki se rezilta kominikasyon egzat, atan, ak efikas gratis pou moun ki gen konpetans limite nan anglè (LEP) ki bezwen asistans pou elimine baryè kominikasyon, tankou entèpretasyon lang siy, sou-tit an tan reyèl, oswa lòt fòm kominikasyon ki aksesib jan Tit VI Lwa sou Dwa Sivil 1964 la egzije sa, jan li amande a ; Atik 504 Lwa sou Reyabilitasyon 1973 la ; Lwa sou Diskriminasyon sou baz Laj 1975 la, Tit IX Amannman lwa sou Edikasyon 1972 la ; ak Atik 13 Lwa federal sou Kontwòl polisyon dlo 1972 la (ansanm kòm « lwa federal kont diskriminasyon an »).  Bon jan aksè enpòtan vle di aksè ki pa siyifikativman retade, sibi restriksyon, oswa enferyè parapò ak pwogram oswa sèvis yo bay moun ki metrize anglè. 
Tradiksyon : Pwosesis pou konvèti yon tèks ekri de yon lang sous a yon tèks ekivalan alekri nan yon lang sib osi fidèlman posib pandan w kenbe estil la, ton an, ak entansyon tèks la, epi pandan w pran an konsiderasyon diferans ki genyen nan kilti ak dyalèk.
Dokiman vital : Vle di yon dokiman ki gen enfòmasyon esansyèl pou jwenn sèvis oswa pou konsyantize moun yo sou dwa yo oswa lalwa egzije li.



DEKLARASYON MISYON      
Depatman sèvis piblik yo («Depatman oswa « DPU » se yon ajans jiridiksyonèl ki sipèvize pa yon komisyon twa manm. Depatman an responsab sipèvizyon sèvis piblik kouran elektrik, gaz natirèl ak dlo ki pou envestisè yo nan Commonwealth la. Anplis, yo bay Depatman responsablite pou devlope altènativ pou regilasyon tradisyonèl, kontwole kalite sèvis yo, kontwole sekirite tiyo gaz yo, ak sekirite sektè transpò a. 
Misyon DPU a se asire dwa konsomatè yo pwoteje, epi konpayi sèvis piblik yo ap bay sèvis ki pi fyab ak pri ki pi ba posib. Depatman an ap chèche ankouraje sekirite, fyabilite sèvis yo, aksesibilite, ekite, ak rediksyon emisyon gaz a efè tèmik.
I. ENTWODIKSYON 
Depatman an te prepare Plan aksè lengwistik sa a « LAP ») ki dekri efò kontinyèl yo te fè pou bay sèvis lengwistik a moun ki gen Konpetans limite nan anglè (« LEP »). LAP la konfòme li avèk egzijans Dekrè 615 la.[footnoteRef:4] [4:  Dekrè No 615 la, « Ankouraje aksè a sèvis ak enfòmasyon gouvènman an nan Idantifye epi redui Obstak pou aksè lengwistik yo, » (13 septanm 2023) disponib nan https://www.mass.gov/executive-orders/no-615-promoting-access-to-government-services-and-information-by-identifying-and-minimizing-language-access-barriers.] 

Plan sa a defini tou mezi ajans nou an ap pran pou asire bon jan aksè a pwogram, sèvis, aktivite, ak materyèl pou tout moun ki gen konpetans limite nan anglè (LEP).
Depatman an sèvi yon popilasyon divèsifye ki gen divès laj ak orijin lengwistik, epi travay li gen enpak sou prèske tout moun nan Commonwealth Massachusetts la. Moun yo ka idantifye tèt yo kòm LEP.
II. OBJEKTIF
Objektif plan sa a se asire moun ki gen konpetans limite nan anglè yo (LEP) gen opòtinite pou gen bon jan aksè a pwosedi, pwogram, sèvis, aktivite, ak materyèl Depatman an.
Depatman an pran angajman pou fè sèvis yo disponib pou moun ki gen konpetans limite nan anglè (LEP) yon pati nan misyon li. Depatman an pral fè efò rezonab pou asire moun ki gen konpetans limite nan anglè yo (LEP) gen bon jan aksè a sèvis nou yo.
LAP sa a pa kreye nouvo sèvis ; olye de sa, li konfime yon angajman pou elimine obstak moun ki gen konpetans limite nan anglè yo (LEP) rankontre pou aksede a sèvis ki egziste yo epi asire anplwaye ajans yo ka ede moun ki gen konpetans limite nan anglè yo (LEP) jwenn aksè a resous sa yo. Depatman an pral fè efò rezonab pou bay asistans lengwistik bon kalite a moun ki gen konpetans limite nan anglè yo (LEP) nan yon fason ki jis epi atan, pou asire bon jan aksè a sèvis DPU yo. Respè LAP sa a pral ankouraje konfòmite avèk lwa federal kont diskriminasyon yo (egzanp Tit VI Lwa 1964 sou Dwa sivil) ak konsèy sou sou diskriminasyon ki baze sou orijin nasyonal, lwa anti-diskriminasyon eta a, Dekrè 526 la, ak Dekrè 615 la.

Objektif LAP la se :

· Amelyore aksè ak kalite sèvis, pwogram, ak aktivite Depatman an pou moun ki gen konpetans limite nan anglè yo (LEP) ; 
· Ankouraje bon jan angajman piblik nan aktivite Depatman an ; epi
· Diminye tout disparite ak reta nan bay sèvis ak pwogram yo pou moun ki gen konpetans limite nan anglè yo (LEP).
III. POLITIK
Politik Depatman an se bay bon jan aksè a pwogram yo, sèvis yo, ak aktivite yo pou moun ki gen konpetans limite nan anglè yo (LEP), ansanm ak rezidan ak travayè nan Zòn defavorize yo, atravè materyèl tradui ak entèpretasyon, lè sa nesesè. Depatman an pral aplike pratik ki dekri la a pou asire moun ki gen konpetans limite nan anglè yo (LEP) gen bon jan opòtinite  pou patisipe nan pwosedi Depatman an epi enfliyanse yo. Sèvis LEP DPU yo pral gide pa kat faktè analiz : (1) kantite moun LEP ki ta ka afekte pa yon pwogram nan ak aktivite a ; (2) chak ki lè moun ki gen konpetans limite nan anglè yo (LEP) vin an kontak avèk pwogram nan ak aktivite a ; (3) nati ak enpòtans pwogram nan ak aktivite a nan lavi moun yo ; epi (4) resous ki disponib yo pou DPU.
Estanda Aksè Ekitab
Depatman an gen pou objektif asire moun ki gen konpetans limite nan anglè yo (LEP)  pa pral sibi fado, reta, ni rediksyon kalite sèvis la akòz baryè lengwistik yo.

Depatman an pral ofri moun ki gen konpetans limite nan anglè (LEP) ki kontakte DPU sèvis pa telefòn, videyo, oswa entèpretasyon an pèsòn san twòp reta epi san okenn frè. Anplwaye Depatman an pral itilize sèvis entèpretasyon pa telefòn oswa videyo ki apwouve.

Lè moun ki gen konpetans limite nan anglè yo (LEP) chèche yon repons alekri, Depatman an pral fè efò pou bay materyèl ekri ki klè, egzat, ak apwopriye sou plan kiltirèl nan menm delè ak repons menm jan an an anglè.
IV. APLIKABILITE
Politik sa a aplike pou tout Divizyon nan Depatman an ak ajans la an antye.
V. ENPLIKASYON AJANS PIBLIK LA
Depatman an gen yon biwo nan One South Station, Boston, k ap sèvi tout Commonwealth la. Depatman an kominike avèk piblik la nan plizyè fason. Prensipal pwen kontak avèk piblik la twouve yo atravè Divizyon konsomatè, Afè jiridik, Sekirite kanalizasyon, Sekirite transpò pa ray, Konpayi rezo transpò ("TNC"), Siveyans transpò, Enplantasyon, ak Patisipasyon piblik la. Anplis divizyon yo, ajans la ap travay kontinyèlman pou amelyore sit entènèt li epi li gen kont medya sosyal pou bay piblik la enfòmasyon sou pwochen evènman ak travay ajans la.
· Divizyon Konsomatè Depatman an resevwa epi ankete sou plent konsomatè yo konsènan pwoblèm ki gen rapò ak bòdwo oswa sèvis elektrik, gaz natirèl, ak sèvis dlo ki pou envestisè yo atravè yon liy telefòn gratis. Anplwaye Divizyon konsomatè a reponn tou kesyon konsomatè yo ki rele nan liy dirèk la oswa kontakte Depatman an atravè imèl ak lòt mwayen.
· Divizyon jiridik Depatman an prensipalman kominike avèk piblik la pandan odyans piblik ki fèt dapre Lwa Jeneral c. 30A, § 10. Anpil pwosedi Depatman an enplike yon odyans piblik pou bay entèvenan yo yon opòtinite pou fè tande vwa yo sou tarif ak sèvis piblik envestisè yo bay yo. Divizyon jiridik la reponn tou kesyon piblik la.
· Divizyon Sekirite kanalizasyon Depatman an òganize rankont enfòmèl avèk pwopriyetè kay ak antreprenè yo epi reponn kesyon piblik la konsènan zafè Dig Safe la.
· Divizyon Sekirite transpò pa ray Depatman an responsab pou siveye sekirite ekipman ak operasyon MBTA a, resevwa epi reponn a enkyetid sekirite piblik la konsènan Liy ble MBTA a, Liy vèt, Liy oranj, ak Liy wouj la. 
· Divizyon TNC Depatman an gen konvèsasyon an pèsòn ak pa telefòn avèk chofè rideshare yo pandan divès etap pwosesis aplikasyon rideshare la. Divizyon TNC a kominike tou avèk moun ki aplike pou chofè yo pandan odyans apèl kont refi yo. 
· Divizyon siveyans transpò depatman an gen kontak avèk chofè li kontwole yo ki oblije gen yon sètifika otobis. Divizyon Sipèvizyon Transpò a kominike tou avèk konsomatè yo, sitou pa korespondans, pou rezoud plent konsènan transpòtè an komen yo, tankou konpayi remòkaj ak demenajman yo.
· Divizyon enplantasyon Depatman an sèvi kòm anplwaye nan Komisyon enplantasyon enstalasyon enèjetik yo (« EFSB »), ki sipèvize revizyon gwo enstalasyon enfrastrikti enèji pwòp yo pwopoze yo, tankou enstalasyon pwodiksyon enèji renouvlab yo, estokaj enèji, ak liy transpò elektrik yo, ak lòt enfrastrikti tankou tiyo gaz, ak ansyen enstalasyon yo. Egzijans aksè lengwistik pou pwosedi EFSB yo reji pa LAP EFSB.
· Divizyon patisipasyon piblik depatman an responsab pou entegre prensip jistis anviwònmantal yo atravè travay DPU a epi sipòte patisipasyon piblik la nan DPU a. Divizyon an asiste entèvenan yo devan DPU ak EFSB pou konfòme yo avèk egzijans yo nan zafè sansibilizasyon ak angajman kominotè, epi li administre tout aspè Pwogram sibvansyon sipò entèvenan an pou bay asistans finansye a antite ki elijib yo pou amelyore kapasite yo pou patisipe nan pwosedi DPU oswa EFSB yo. Anplis, chak lòt divizyon Depatman an (egzanp, Divizyon enèji elektrik, Divizyon gaz, ak Divizyon egzijans nan zafè tarif ak revni) kominike tou avèk manm piblik la an repons a kesyon yo.
VI.  SÈVIS AK PRATIK NAN ZAFÈ AKSÈ LENGWISTIK 
[bookmark: _Hlk150415991][bookmark: _Hlk150415997][bookmark: _Hlk150416057]LAP sa a dwe aplike konplètman, sa depann de disponiblite resous fiskal ki nesesè yo. Li reprezante angajman Depatman an pou asire tout rezidan Massachusetts yo ka aksede fasilman a enfòmasyon ak resous Depatman an. Depatman an pral aplike pratik sa yo pou asire moun ki gen konpetans limite nan anglè yo (LEP) gen yon bon jan opòtinite pou patisipe nan pwosedi Depatman an :

· Pou aksyon sansibilizasyon ak kominikasyon ki gen rapò ak pwogram oswa aktivite ki ka gen enpak siyifikatif sou moun ki gen konpetans limite nan anglè yo (LEP) ak sèten pwosedi konplèks oswa ki atire anpil atansyon ki enplike chanjman politik enpòtan oswa chanjman fondamantal nan pwosesis ki jistifye pi gwo nivo piblikasyon ak sansibilizasyon dapre Politik Depatman an nan zafè sansibilizasyon ak klasifikasyon pa nivo (egzanp, pwosedi Nivo 1 tankou dosye tarif distribisyon debaz ak ankèt nan tout eta a), anvan yo pwograme odyans piblik yo, Depatman an pral itilize done pi resan ki disponib ki soti nan Ankèt sou kominote ameriken Biwo resansman ameriken an (« ACS » ak done ki disponib sou  kat jeyografi lang yo pale nan Massachusetts yo pou detèmine nan ki lang avi ak dokiman enpòtan yo pral tradui, epi yo pral bay sèvis entèpretasyon pou lang sa yo nan odyans piblik yo. Depatman an pral konsilte tou done kominotè ak nenpòt lòt done demografik, ki disponib atravè sous piblik, sou kapasite lengwistik ki endike moun yo pale anglè « mwens pase trè byen », pou idantifye bezwen yo nan zafè aksè lengwistik lokal. 
· Nou pral bay sèvis aksè lengwistik yo tou nan lòt lang yo mande yo oswa lè nou estime li nesesè pou asire yon bon jan aksè. 
· Espesyalman, Depatman an pral chèche bay sèvis aksè lengwistik nan tradui ak entèprete nan lang yo itilize regilyèman nan domèn sèvis ki aplikab la. 

· Pou pwosedi nan tout eta a, « lang yo itilize regilyèman » vle di senk premye lang yo pale nan Massachusetts nan itilize done ACS ak done ki disponib nan kat jeyografi Lang yo pale nan Massachusetts yo. Pwosedi ki konsène tout konpayi distribisyon nan eta a konsidere kòm pwosedi nan tout eta a. 

· Pou pwosedi espesifik sou teritwa sèvis la, « lang yo itilize regilyèman » vle di  senk premye lang ki pale pa omwen 5% popilasyon ki gen konpetans limite nan anglè (LEP) nan teritwa sèvis la nan itilize done ACS ak done ki disponib nan kat jeyografi Lang yo pale nan Massachusetts yo. 

· [bookmark: _Hlk176878257][bookmark: _Hlk176877799]Pou pwosedi ki espesifik pou yon sit (egzanp, rezo jewotèmal, pwojè elektrifikasyon katye) Depatman an pral antreprann yon Analiz demografik lengwistik. Anplwaye yo pral egzamine sektè resansman an (yo) nan zòn pwojè a. Anplwaye yo pral idantifye tout sektè resansman an totalman oswa pasyèlman nan yon zòn jeyografik yo deziyen nan pwojè yo pwopoze a, sou baz kalite pwojè yo pwopoze a, ak konpozan li yo. Zòn jewografik deziyen an varye selon tip pwojè a, konsa : (a) yon ka kilomèt apati de limit (tankou bòdi espas ki rezève pou bay aksè) pwojè lineyè oswa konpozan pwojè lineyè ki pa espesifik pou yon sit epi ki pa gen yon adrès presi, tankou liy transpò ak tiyo gaz ; (b) yon kilomèt apati de limit pwojè yo ak konpozan pwojè pou estasyon seksyònman elektrik, sou-stasyon, estasyon pou mezire volim gaz nan tiyo gaz, regilatè gaz, enstalasyon pwodiksyon elektrisite, enstalasyon estokaj gaz, sistèm estokaj enèji, oswa estasyon konpresyon gaz ; epi (c) yon mwatye kilomèt apati de limit enstalasyon enfrastrikti enèji pwòp yo (CEIF). Anplwaye yo pral evalye chak sektè resansman (an antye oswa an pati) nan zòn jewografik sa yo ki deziyen pou nenpòt lang ki pale pa omwen senk pousan (5%) popilasyon an ki idantifye tou kòm moun ki gen konpetans limite nan anglè.[footnoteRef:5] Anplis, pou pwosedi ki espesifik pou yon sit, Depatman an mande pou yo bay yon kopi avi piblik la nan meri yo, bibliyotèk piblik yo, sant granmoun aje yo, ak mezon adorasyon nan zòn jeyografik yo deziyen pou pwojè yo pwopoze a. [5:  Nan resansman ameriken an, done sa yo regwoupe anba tit « Moun ki pale anglè mwens pase ‘Trè byen.’ » 
] 


· Gen yon anèks ki tache nan LAP sa a ki montre Lang yo itilize regilyèman nan tout nivo eta a ak teritwa sèvis yo pral bay tradiksyon ak entèpretasyon pou yo. Pou pwosedi nan nivo sèvis ki pa kouvri tout teritwa sèvis yon konpayi distribisyon, lang ki nan lis pou konpayi distribisyon sa a ka modifye lè sa nesesè pou teritwa sèvis sib la. Anèks sa a ka revize ak aktyalize pafwa apa de mizajou ki pwograme nan LAP la. 

· Selon nati pwosedi a ak bezwen popilasyon ki kapab afekte yo, Depatman an pral fè efò pou bay tradiksyon ak entèpretasyon nan plis lang pase sa yo itilize regilyèman yo.

· Dokiman ki tradui yo pral afiche sou sit entènèt Depatman an ak sou sit entènèt nenpòt demandè enpòtan jan Depatman an mande sa.

· Pou pwosedi yon petisyonè te kòmanse, Depatman an pral mande l chèche jwenn sèvis entèpretasyon ak tradiksyon. Depatman an pral mande pou sèvis petisyonè a jwenn yo gen ladan entèprèt ki resevwa fòmasyon ak tradiktè ki ka tradui kontni teknik la yon fason fyab.

· Pou pwosedi Depatman an te kòmanse, Depatman an pral jwenn sèvis entèpretasyon ak tradiksyon li menm. Depatman an pral fè efò pou chwazi founisè sèvis entèpretasyon ak tradiksyon ki gen eksperyans apwopriye ak konesans teknik nan endistri a.

· [bookmark: _Hlk150417989]Tout avi sou deklarasyon yo pral gen ladan enfòmasyon nan chak nan dis premye lang Commonwealth la sou fason pou mande sèvis entèpretasyon ak / oswa tradiksyon pou moun ki gen konpetans limite nan anglè (LEP). Depatman an pral fè efò pou asire avi an anglè ki anonse opòtinite patisipasyon piblik yo gen langaj senp pou fasilite tradiksyon fyab nan lòt lang.

· Depatman an pral fè efò pou bay sèvis tradiksyon oswa entèpretasyon sou demann, depi demann sa a fèt alè nan kontèks pwosedi a, jan Depatman an detèmine sa sou yon baz ka-pa-ka. Sèvis sa yo pral gratis pou moun k ap mande sèvis la.

· Depatman an pral asire mentnans ekipman asistans pou tande ak entèpretasyon pou odyans ak lòt evènman piblik. Depatman an pral asire anplwaye ki enpòtan yo resevwa fòmasyon sou itilizasyon apwopriye ak fonksyon ekipman tande ak entèpretasyon asiste Depatman an.

· Nan limit sa posib, Depatman an pral devlope epi kenbe yon lis tèm teknik ak jiridik ki souvan itilize nan zafè Depatman an epi bay tradiktè ak entèprèt yo lis sa a.

· Depatman an pral afiche, nan zòn komen ki aksesib a piblik la nan biwo Depatman an, avi sou sèvis asistans lengwistik ki disponib nan Depatman an, alafwa an pèsòn ak nan telefòn, nan omwen 10 premye lang yo pale nan Commonwealth la jan Biwo resansman Etazini an detèmine sa.

· Yo fòmate sit entènèt Depatman an pou pèmèt tradiksyon an plizyè lang nan itilize fonksyon tradiksyon paj la. Itilizatè yo ka chwazi lang yo vle a nan itilize meni dewoulan an an epi chwazi « Select Language », ki aksesib apati de ikòn glòb la sou ba zouti sit entènèt la. Depatman an pral afiche dokiman enpòtan yo sou sit entènèt li yo nan yon fòma ki pèmèt tradiksyon nan plizyè lang nan itilize fonksyon tradiksyon ki sou paj la. 

· Depatman an pral itilize platfòm medya sosyal li yo tou pou bay enfòmasyon enpòtan ki tradui epi ogmante mesaj bay moun ki gen konpetans limite nan anglè yo (LEP). 

· Moun ki enterese yo ka kontakte Kowòdonatè aksè lengwistik Depatman an, diskite nan Pati XI la, anba a, pou mande materyèl tradui.

· Divizyon Konsomatè Depatman an pral revize detanzantan sistèm analiz sant apèl ak enfòmasyon yo kolekte atravè sistèm sant apèl otomatik li yo pou idantifye domèn ki ka bezwen amelyorasyon yo epi, nan limit sa posib, amelyore fonksyonalite sistèm sant apèl otomatik la.
· Divizyon patisipasyon piblik Depatman an pral travay ak tout divizyon yo pou evalye opòtinite pou amelyore aksè lengwistik.
Sèvis Entèpretasyon pou moun ki itilize telefòn yo
Divizyon Konsomatè a gen kounye a panyòl, kreyòl kapvèdeyen, kreyòl ayisyen, ak anplwaye ki pale pòtigè ki disponib pou reponn liy gratis la. Sistèm telefòn otomatik Divizyon konsomatè a pèmèt konsomatè yo chwazi anrejistreman nan lang panyòl ak / oswa anplwaye ki pale panyòl. 

Depatman an gen tou yon founisè ki bay sèvis entèpretasyon sou telefòn a anplwaye yo nan plis pase 200 lang pou ede manm piblik la ki kontakte Depatman an pa telefòn. Yo mande anplwaye yo pou yo rele sèvis lengwistik la, idantifye tèt yo kòm anplwaye DPU epi bay yon kòd kliyan, mande lang yo bezwen entèpretasyon pou li a, epi tann pou yo konekte avèk entèprèt la. Nan kèk ka, anplwaye DPU ka bezwen fè aranjman pou retounen yon apèl an kowòdinasyon avèk entèprèt la.  

Tout anplwaye yo ta dwe gen aksè epi yo dwe resevwa fòmasyon sou founisè sèvis lengwistik nan telefòn nan. 
Gid Tradiksyon ak Entèpretasyon
Lè w ap tradui yon dokiman oswa w ap mande entèprèt, swiv etap sa yo :
1. Idantifye lang ou bezwen tradiksyon oswa entèpretasyon pou li a nan itilize Politik klasifikasyon pa nivo ak sansibilizasyon an ansanm avèk LAP DPU a. 
1. Idantifye dokiman ou bezwen tradui yo epi voye pa imèl fòm demann lan ki byen ranpli ansanm ak vèsyon dokiman Word ki pou tradui yo bay Kowòdonatè aksè lengwistik ak Espesyalis asistans jiridik DPU a.
1. Kounye a Depatman an gen kontra avèk 4 founisè sou Kontra PRF88 nan tout Eta a pou bezwen tradiksyon ak entèpretasyon nou yo. 
1. Lòt konsèy aplikasyon ak resous aksè lengwistik pou anplwaye yo disponib sou SharePoint.
Bon jan aksè pou moun ki gen andikap yo 
Objektif bon jan aksè pou kominikasyon efikas pou moun ki gen andikap yo se ankouraje respè lwa federal kont diskriminasyon yo epi asire yon moun ki gen twoub vizyon, lapawòl, langaj, tande, oswa lòt andikap ka transmèt enfòmasyon bay DPU, kominike avèk yo, epi resevwa enfòmasyon nan men yo. Èd ak sèvis oksilyè yo ka nesesè pou kominike yon fason siyifikatif avèk moun gen andikap yo. Moun ki gen andikap yo ka bezwen diferan aparèy oksilyè oswa teknoloji asistans pou aksede a lang ak kominikasyon selon bezwen fonksyonèl yo. 
Sou demann, DPU a pral bay lektè ekran pou moun ki avèg oswa ki pa wè byen ansanm ak tèks altènatif pou dekri imaj lektè ekran yo pa ka entèprete. DPU pral bay tou sèvis Lang siy ameriken (« ASL ») oswa sèvis Tradiksyon an tan reyèl pou aksè a kominikasyon (« CART ») pou moun ki soud oswa tande di, sou demann. 
Demann pou amenajman rezonab pou moun ki gen andikap yo ta dwe fèt omwen yon semèn anvan dat sèvis la epi yo ta dwe mete yo an kontak avèk kowòdonatè ADA DPU a Melixza Esenyie nan eeadiversity@mass.gov oswa (617) 626-1282. Nan kominikasyon w lan, tanpri mete yon deskripsyon demann lan avèk otan detay posib epi yon fason nou ka kontakte w si nou bezwen plis enfòmasyon. N ap aksepte demann dènye minit yo, epi nou pral fè tout sa nou kapab pou satisfè demann lan. Ou ka jwenn plis enfòmasyon nan Politik EEA / DPU sou Asire bon jan aksè pou moun ki gen andikap yo. 
VII. Konfòmite avèk ADA ak Atik 508 la
DPU pran angajman pou asire kontni nimerik li yo ak sèvis sou entènèt yo aksesib pou tout moun, tankou moun ki gen andikap yo. Tit II Lwa sou Ameriken ki andikape yo aplike pou tout sèvis, pwogram, ak aktivite gouvènman etatik ak lokal yo bay, tankou sa yo ofri sou entènèt ak atravè aplikasyon mobil yo. An konfòmite avèk Tit II a ak Politik aksesibilite nimerik antrepriz Commonwealth la, kontni nimerik DPU a, tankou sit entènèt, dokiman elektwonik yo, miltimedya, ak medya sosyal, dwe satisfè Direktiv aksesibilite kontni entènèt yo (« WCAG ») vèsyon 2.1 Nivo A ak Nivo AA kòm estanda teknik minimòm pou aksesibilite. Anplis, dokiman elektwonik ak kominikasyon yo dwe respekte egzijans konsèy ak tès yo jan sa endike nan Politik aksesibilite nimerik antrepriz Commonwealth la.
Politik aksesibilite nimerik antrepriz la egzije pou DPU asire anplwaye yo swiv fòmasyon sou aksesibilite ki obligatwa pou pòs espesifik yo okipe a, epi pou yo entegre aksesibilite nan egzijans planifikasyon pwojè yo pou devlope aplikasyon an. Obligasyon aksesibilite nimerik DPU a touche founisè tyès pati yo tou : aplikasyon entènèt ak mobil, kontni entènèt, ak ansèyman siplemantè oswa materyèl dokimantasyon yo bay atravè yon founisè oswa yon tyès pati ki gen kontra dwe konfòme yo tou avèk vèsyon 2.1 WCAG Nivo A ak AA. DPU pral entegre egzijans aksesibilite yo nan akizisyon ak kontra yo kòmsadwa.
Pou rezon politik sa a, « aksesibilite » vle di yo bay yon moun ki gen yon andikap opòtinite pou jwenn menm enfòmasyon, patisipe nan menm entèraksyon, epi jwi menm sèvis ak yon moun ki pa gen andikap, nan yon fason ki efikas ak entegre menm jan an, avèk fasilite itilizasyon ki konsiderableman ekivalan epi avèk menm nivo sekirite ak konfidansyalite. DPU pral travay an akò avèk Sant aksesibilite Commonwealth la pou konsiltasyon, edikasyon ak sèvis sipò yo (ACCESS) ak Biwo egzekitif sèvis teknoloji ak sekirite a (EOTSS) pou asire konfòmite kontinyèl ak amelyorasyon kontinyèl resous nimerik DPU yo.
Itilizasyon Zouti entèlijans atifisyèl yo (AI) pou Aksè lengwistik 
Kounye a, Depatman an pa itilize AI ni lòt sèvis nimerik pou bezwen tradiksyon dokiman li yo. Sepandan, Depatman an ouvè pou egzamine avèk anpil atansyon fason solisyon ki fonde sou entèlijans atifisyèl yo ta ka sipòte efò nou yo pou elaji aksesibilite lengwistik epi konplete ekspètiz imen an. Nenpòt itilizasyon zouti entèlijans atifisyèl alavni pral gide pa angajman nou pou presizyon ak bezwen rezidan Commonwealth n ap sèvi yo. 
VIII. FÒMASYON ANPLWAYE YO
LAP la pral :

· Afiche anndan pou tout anplwaye yo, epi anplwaye yo pral resevwa rapèl peryodik konsènan dokiman an ;
· Entegre nan oryantasyon an pou nouvo anplwaye yo ;
· Prezante bay direksyon an pou yo byen konnen ak byen konprann LAP la pou yo ranfòse enpòtans plan an epi asire anplwaye yo aplike l ; epi
· Prezante bay anplwaye Depatman an ki gen kontak ak piblik la pandan fòmasyon sou pi bon pratik pou patisipasyon piblik la. 
Direktè Jistis anviwònmantal ak patisipasyon piblik la pral dirije fòmasyon pou anplwaye yo epi enfòme anplwaye Depatman an sou fòmasyon siplemantè ki disponib atravè Biwo jistis anviwònmantal ak ekite Biwo egzekitif enèji ak afè anviwònmantal yo.
IX. [bookmark: _Hlk152683326]SIVEYANS
Depatman an pral revize ak mete ajou LAP li omwen chak de (2) ane oswa pi souvan si sa nesesè.

Revizyon an evalye :

· Kit te gen chanjman enpòtan nan konpozisyon oswa bezwen popilasyon ki desèvi yo nan zafè lang ;
· Si anplwaye Depatman an konnen epi konprann dokiman LAP la ;
· Si dokiman siplemantè yo bezwen tradiksyon ;
· Idantifikasyon nenpòt kesyon oswa pwoblèm ki gen rapò ak sèvi moun ki gen konpetans limite nan anglè (LEP) ki ka te parèt pandan de (2) dènye ane yo ; epi
· Idantifikasyon nenpòt aksyon ki rekòmande pou bay sèvis lengwistik ki pi adapte ak pi efikas (egzanp, ajoute dokiman pou tradui, kreye oswa elaji patenarya avèk òganizasyon ki baze nan kominote a, oswa chanje priyorite Depatman an).

[bookmark: _Hlk152683265]Siveyans efikasite LAP la ka gen ladan :

· Analize done aktyèl ak ansyen yo sou itilizasyon asistans lengwistik, ki gen ladan lang yo itilize pou sèvis yo ;
· Mennen yon ankèt bò kote anplwaye yo sou konbyen fwa yo itilize sèvis asistans lengwistik yo, si yo kwè ta dwe gen chanjman nan sèvis yo bay yo oswa founisè yo itilize yo, epi si yo kwè sèvis asistans lengwistik ki an plas yo satisfè bezwen kominote LEP yo nan zòn sèvis yo ; epi
· Siveyans kòmantè òganizasyon kominotè yo, sèvis jiridik yo, ak lòt entèvenan yo sou presizyon ak bon kalite sèvis asistans lengwistik Depatman an bay ak efikasite ak pèfòmans Depatman an nan asire bon jan aksè a pwosedi, pwogram, sèvis, aktivite, ak materyèl Depatman an pou moun ki gen konpetans limite nan anglè yo (LEP).

Kowòdonatè aksè lengwistik depatman an, ki diskite nan Pati X anba a, oswa yon reprezantan, dwe patisipe nan reyinyon chak trimès ki òganize pa Kowòdonatè aksè lengwistik sekretarya, ki deziyen pa Biwo egzekitif enèji ak afè  anviwònmantal yo pou evalye aplikasyon plan sa a.
X. PWOSEDI PLENT KONSÈNAN AKSÈ LENGWISTIK
[bookmark: _Hlk150417368]Yo ka depoze plent konsènan aplikasyon LAP sa a devan Kowòdonatè aksè lengwistik depatman an oswa Biwo aksè ak opòtinite gouvènè Massachusetts la. Plent yo dwe depoze nan lespas sis mwa apre refi prezime avantaj LAP sa a. 
Pou depoze yon plent devan Kowòdonatè aksè lengwistik la, ou ka soumèt plent la alekri a bay :
Veena Dharmaraj
Kowòdonatè aksè lengwistik la ak Direktè jistis anviwònmantal ak patisipasyon piblik la
Divizyon patisipasyon piblik la 
Depatman sèvis piblik yo
One South Station
Boston, MA 02110
Liy dirèk : (617) 305-3779 
Imèl : veena.dharmaraj@mass.gov 

Pou depoze yon plent oswa pou soulve nenpòt pwoblèm konsènan aplikasyon Plan aksè lengwistik sa a nan atansyon Biwo aksè ak opòtinite gouvènè Massachusetts la, ekri :
Biwo aksè ak opòtinite gouvènè Massachusetts la
 Eduardo Moreno Mendez, Direktè prensipal afè kominotè
24 Beacon Street
Office of the Governor
State House, Sal 54 
Boston, MA 02133
(617) 947-9759
eduardo.morenomendez@mass.gov oswa govcommunityaffairs@mass.gov

XI. KESYON
Depatman an te deziyen Kowòdonatè aksè lengwistik ki mansyone nan Pati X la pou reponn kesyon konsènan LAP sa a oswa nenpòt lòt pwoblèm ki gen rapò ak aksè lengwistik. Direktè jistis anviwònmantal ak patisipasyon piblik DPU a disponib tou pou diskite sou fason pou amelyore aksè lengwistik la.


ANÈKS
LANG YO ITILIZE REGILYÈMAN

Pou pwosedi nan tout eta a, senk premye lang moun ki gen konpetans limite nan anglè yo (LEP) pale yo se panyòl, pòtigè, chinwa (tradiksyon an chinwa senplifye ak entèpretasyon an mandaren), kreyòl ayisyen, ak vyetnamyen.[footnoteRef:6] [6:  Biwo resansman Etazini an, « Lang yo pale nan kay selon kapasite pou pale anglè pou popilasyon ki gen 5 ane ak plis » Ankèt bò kote kominote ameriken an, Tablo B16001, 2022.] 


Lang yo itilize regilyèman nan Teritwa sèvis gaz yo

	Konpayi distribisyon gaz yo
	Lang ki pale pa omwen 5% popilasyon an ki gen konpetans limite nan anglè (LEP) nan teritwa sèvis la[footnoteRef:7] [7:  Biwo resansman Etazini an, « Lang yo pale nan kay selon kapasite pou pale anglè pou popilasyon ki gen 5 ane ak plis » Ankèt bò kote kominote ameriken an, Tablo C16001, 2020-2024 estimasyon 5 ane. ] 


	Boston Gas Company d/b/a National Grid

	Panyòl, chinwa (tradiksyon an chinwa senplifye ak entèpretasyon an mandaren), Khmer, vyetnamyen, kreyòl ayisyen 

	NSTAR Gas Company d/b/a Eversource Energy

	Panyòl, kreyòl ayisyen, chinwa (tradiksyon an chinwa senplifye ak entèpretasyon an mandaren), vyetnamyen

	Eversource Gas Company of Massachusetts d/b/a Eversource Energy

	Panyòl, kreyòl ayisyen

	Liberty Utilities (New England Gas Company) Corp. d/b/a Liberty

	Pòtigè, panyòl, khmer, kreyòl ayisyen

	Fitchburg Gas and Electric Light Company d/b/a Unitil

	Panyòl, kreyòl ayisyen

	The Berkshire Gas Company

	Panyòl, chinwa (tradiksyon an chinwa senplifye ak entèpretasyon an mandaren), ris



Lang yo itilize regilyèman nan Teritwa sèvis elektrik yo

	Konpayi distribisyon enèji elektrik yo
	Lang ki pale pa omwen 5% popilasyon an ki gen konpetans limite nan anglè (LEP) nan teritwa sèvis la[footnoteRef:8] [8:  Biwo resansman Etazini an, « Lang yo pale nan kay selon kapasite pou pale anglè pou popilasyon ki gen 5 ane ak plis » Ankèt bò kote kominote ameriken an, Tablo C16001, 2020-2024 estimasyon 5 ane. ] 


	NSTAR Electric Company d/b/a Eversource Energy

	Panyòl, chinwa (tradiksyon an chinwa senplifye ak entèpretasyon an mandaren), khmer, vyetnamyen, kreyòl ayisyen 

	Massachusetts Electric Company d/b/a National Grid

	Panyòl, chinwa (tradiksyon an chinwa senplifye ak entèpretasyon an mandaren), khmer, vyetnamyen, kreyòl ayisyen 

	Nantucket Electric Company d/b/a National Grid

	Panyòl, ris, pòtigè

	Fitchburg Gas and Electric Light Company d/b/a Unitil

	Panyòl, kreyòl ayisyen




Avètisman : Plan aksè lengwistik pou biwo egzekitif la, Depatman sèvis piblik yo ak Komisyon enplantasyon etablisman enèjetik yo ta dwe pibliye bay piblik la. LAP yo pou 3 ajans sa yo depann de yon Akò rezolisyon enfòmèl ki obligatwa jiridikman avèk Ajans pwoteksyon anviwònman Etazini an epi yo dwe respekte yon pwosesis piblik diferan.

